
ZAPISNIK
29. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 8. JULA 2026. GODINE

	
 Sednica je počela u 9,30 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, Darko Jovanović, prof. dr Marko Milenković, Tomislav Janković, Jasmina Obradović i Dragan M Marković.

Sednici su prisustvovali zamenici članova Odbora: Radovan Tvrdišić, zamenik odsutnog člana Biljane Pantić Pilja, Uglješa Marković, zamenik odsutnog člana dr Dušana Bajatovića, Života Starčević, zamenik odsutnog člana Marije Jevđić, Slobodan Ilić, zamenik odsutnog člana Branka Lukića i Petar Bošković, zamenik odsutnog člana Zdravka Ponoša.

Sednici nisu prisustvovali članovi Odbora: prof. dr Mitar Kovač, Marinika Tepić, Miroslav Aleksić, Bogdan Radovanović i dr Miloš Jovanović.
Sednici su ispred Ministarstva unutrašnjih poslova prisustvovali Veljko Odalović, v.d. sekretara Ministarstva i Dragana stojković, šef Odseka u Odeljenju za oružje u Upravi za upravne poslove Ministarstva.
Predsednik Odbora je obavestio prisutne da je sednicu, u skladu sa članom 72. stav 2. Poslovnika, sazvao u roku kraćem od predviđenog Poslovnikom kako bi se što pre razmotrili amandmani na Predlog zakona iz predloženog dnevnog reda.

	Na predlog predsednika, Odbor je većinom glasova utvrdio sledeći


D n e v n i  r e d:

1. Razmatranje Predloga zakona o oružju i municiji, koji je podnela Vlada (broj: 011-2044/26 od 19. juna 2026. godine) u pojedinostima.
            Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnik 28. sednice Odbora.
Predsednik Odbora je, pre prelaska na razmatranje tačke dnevnog reda, predložio da Odbor po zaključenju rasprave obavi grupno glasanje o amandmanima, što je Odbor većinom glasova prihvatio.                                  
           Prva tačka dnevnog reda:  Predsednik Odbora je obavestio prisutne da je na Predlog zakona o oružju i municiji podneto ukupno 176 amandmana kao i da je Vlada prihvatila 5 amandmana koje je na čl. 6, 16, 27, 41. i 61. Predloga zakona podneo narodni poslanik Marijan Rističević, dok je preostalih 171 amandmana Vlada odbila. 
U diskusiji su učestvovali Slobodan Ilić, Petar Bošković i Veljko Odalović.

Uglješa Marković je reklamirao povredu člana 107. Poslovnika Narodne skupštine ukazavši predsedavajućem da je trebalo da prekine izlaganje Slobodana Ilića koji se, po njegovom mišljenju, na uvredljiv način obratio predstavncima Ministarstva unutrašnjih poslova i prisutnim članovima Odbora iz parlamentarne većine, i dodao da neće tražiti da se Odbor izjasni o ovoj povredi Poslovnika. 
Nakon što je diskusija zaključena, prešlo se na glasanje.
Predsednik Odbora je, po završenom glasanju, konstatovao da je Odbor većinom glasova prihvatio amandmane na čl. 6, 16, 27, 41. i 61. Predloga zakona o oružju i municiji, koje je podneo narodni poslanik Marijan Rističević, dok je Odbor odbio preostalih 171 amandmana pošto su za njihovo prihvatanje glasala 2 člana Odbora, dok se protiv prihvatanja tih amandmana izjasnilo 10 članova Odbora. Potom je zaključio rad po ovoj tački dnevnog reda. 
           Za izvestioca Odbora na sednici Narodne skupštine određen je narodni poslanik Milovan Drecun, predsednik Odbora.

***


Sednica je završena u 10,10 časova.

Sastavni deo ovog zapisnika čini obrađeni tonski snimak sednice Odbora.

